9. การจัดการ

โครงสร้างการจัดการ

[]

บริษัทมีคณะกรรมการบริษัท
โดยคณะกรรมการและผู้บริหารของบริษัทประกอบด้วยผู้ทรงคุณวุฒิที่มีคุณสมบัติครบถ้วนตามมาตรา 68
แห่งพระราชบัญญัติบริษัทมหาชน จำกัด พ.ศ. 2535
และตามประกาศคณะกรรมการกำกับหลักทรัพย์และตลาดหลักทรัพย์ ที่ กจ.12/2543 เรื่อง
การขออนุญาตและการอนุญาตให้เสนอขายหุ้นที่ออกใหม่ ฉบับลงวันที่ 22 มีนาคม 2543 ทุกประการ
โดยมีรายละเอียดดังนี้

 คณะกรรมการบริษัท

ณ วันที่ 31 ธันวาคม 2545 คณะกรรมการบริษัทมีจำนวนทั้งสิ้น 12 ท่าน ประกอบด้วย

  ------------------------------ ----------------------------------------
  ชื่อ – นามสกุล                    ตำแหน่ง

  1. นายอนันต์ อัศวโภคิน             ประธานกรรมการ

  2. นายพงส์ สารสิน                กรรมการ

  3. นายนพร สุนทรจิตต์เจริญ          กรรมการ

  4. นายจุมพล มีสุข                 กรรมการ

  5. นายชาย ศรีวิกรม์               กรรมการ

  6. นายอภิชาติ นารถศิลป์            กรรมการ

  7. นายมานิต อุดมคุณธรรม           กรรมการ

  8. นายรัตน์ พานิชพันธ์              กรรมการ

  9. นายคุณวุฒิ ธรรมพรหมกุล          กรรมการและกรรมการผู้จัดการ

  10. นายอภิลาศ โอสถานนท์          ประธานคณะกรรมการตรวจสอบและกรรมการอิสระ

  11. นายทวีวัฒน์ ตติยมณีกุล           กรรมการตรวจสอบและกรรมการอิสระ

  12. นายชอ สิงหเสนี               กรรมการตรวจสอบและกรรมการอิสระ
  ------------------------------ ----------------------------------------

หมายเหตุ : เลขานุการบริษัท คือ นายไพบูรณ์ นาโคศิริ

กรรมการผู้มีอำนาจลงนามแทนบริษัท

กรรมการผู้มีอำนาจลงนามแทนบริษัท เพื่อมีผลผูกพันบริษัทได้คือ กรรมการ 2 ท่าน (ยกเว้น
นายพงส์ สารสิน นายอภิลาส โอสถานนท์ นายทวีวัฒน์ ตติยมณีกุล และนายชอ สิงหเสนี)
ลงลายมือชื่อร่วมกันและประทับตราสำคัญของบริษัท

อำนาจหน้าที่ของคณะกรรมการบริษัท

1.  คณะกรรมการมีอำนาจและหน้าที่บริหารงานของบริษัท ให้เป็นไปตามกฎหมาย
    วัตถุประสงค์และข้อบังคับของบริษัท ตลอดจนมติของที่ประชุมผู้ถือหุ้น
    และมีอำนาจกระทำการใดๆตามที่ระบุไว้ในหนังสือบริคณห์สนธิ

2.  คณะกรรมการมีอำนาจแต่งตั้งกรรมการจำนวนหนึ่งให้เป็นคณะกรรมการบริหาร
    โดยมีจำนวนตามที่คณะกรรมการกำหนด ซึ่งจะประกอบด้วยประธานกรรมการบริหาร
    และรองประธานกรรมการบริหารเพื่อปฏิบัติงานตามที่ได้รับมอบหมายจากคณะกรรมการบริษัท

3.  คณะกรรมการอาจแต่งตั้งบุคคลอื่นใดให้ดำเนินกิจการของบริษัทภายใต้การควบคุมของคณะกรรมการหรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควรและภายในเวลาที่กรรมการเห็นสมควร
    และคณะกรรมการอาจยกเลิก เพิกถอน เปลี่ยนแปลงหรือแก้ไขอำนาจนั้นๆ ก็ได้

4.  คณะกรรมการต้องประชุมอย่างน้อยสามเดือนต่อครั้ง

5.  กรรมการจะต้องไม่ประกอบกิจการซึ่งมีสภาพอย่างเดียวกันและเป็นการแข่งขันกับกิจการของบริษัท
    หรือเข้าเป็นหุ้นส่วนในห้างหุ้นส่วนสามัญ หรือเป็นหุ้นส่วนไม่จำกัดความรับผิดในห้างหุ้นส่วนจำกัด
    หรือเป็นกรรมการของบริษัทเอกชนหรือบริษัทอื่นที่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
    ไม่ว่าจะทำเพื่อประโยชน์ตน หรือประโยชน์อื่น
    เว้นแต่จะได้แจ้งที่ประชุมผู้ถือหุ้นทราบก่อนที่จะมีมติแต่งตั้ง

6.  กรรมการจะต้องแจ้งให้บริษัท
    ทราบทันทีที่มีส่วนได้เสียไม่ว่าโดยทางตรงหรือทางอ้อมในสัญญาใดๆ หรือถือหุ้นหรือหุ้นกู้ในบริษัท
    และบริษัทในเครือ

7.  กรรมการที่มีส่วนได้เสียในเรื่องใดๆ จะไม่มีสิทธิ์ออกเสียงในเรื่องนั้นๆ

8.  ตัดสินใจในการลงทุนขยายสาขา
    หรือการลงทุนที่มีมูลค่าสูงที่ไม่ใช่การดำเนินงานตามปกติของบริษัท เว้นแต่เรื่องต่อไปนี้
    ซึ่งคณะกรรมการต้องได้รับอนุมัติจากผู้ถือหุ้นก่อนดำเนินการ

-   เรื่องที่กฎหมายกำหนดให้ต้องได้มติที่ประชุมผู้ถือหุ้น

-   การทำรายการที่เกี่ยวข้องกันที่มีมูลค่าเกินกว่าร้อยละ 3
    ของสินทรัพย์ที่มีตัวตนสุทธิของงบการเงินล่าสุด

-   การซื้อหรือขายสินทรัพย์สำคัญที่มูลค่าเกินกว่าร้อยละ 50
    ของสินทรัพย์ตามงบการเงินล่าสุดของบริษัท

9.  ในกรณีที่ที่ประชุมมีการลงคะแนนเสียงเท่ากันให้ประธานคณะกรรมการเป็นผู้ชี้ขาด

  กรรมการบริหาร

  บริษัทได้แต่งตั้งกรรมการบริหาร 4 คนประกอบด้วย

  ------------------------------ ----------------------------------------
  ชื่อ – นามสกุล                    ตำแหน่ง

  1. นายมานิต อุดมคุณธรรม           ประธานกรรมการบริหาร

  2. นายรัตน์ พานิชพันธ์              กรรมการบริหาร

  3. นายนพร สุนทรจิตต์เจริญ          กรรมการบริหาร

  4. นายคุณวุฒิ ธรรมพรหมกุล          กรรมการบริหาร
  ------------------------------ ----------------------------------------

อำนาจหน้าที่ของคณะกรรมการบริหาร

  พิจารณาและกลั่นกรองเรื่องที่ต้องตัดสินใจเบื้องต้น ก่อนเสนอต่อคณะกรรมการบริษัทพิจารณาต่อไป
  เช่น การลงทุนขยายสาขา การจัดสรรงบประมาณประจำปี เป็นต้น

  กรรมการตรวจสอบ

  บริษัทได้แต่งตั้งกรรมการตรวจสอบ 3 คน ประกอบด้วย

  ------------------------------ ----------------------------------------
  ชื่อ – นามสกุล                    ตำแหน่ง

  1. นายอภิลาศ โอสถานนท์           ประธานคณะกรรมการตรวจสอบและกรรมการอิสระ

  2. นายทวีวัฒน์ ตติยมณีกุล            กรรมการตรวจสอบและกรรมการอิสระ

  3. นายชอ สิงหเสนี                กรรมการตรวจสอบและกรรมการอิสระ
  ------------------------------ ----------------------------------------

อำนาจหน้าที่ของคณะกรรมการตรวจสอบ

1.  สอบทานความถูกต้อง การเปิดเผยอย่างเพียงพอ
    และความน่าเชื่อถือของรายงานทางการเงินของบริษัทฯ

2.  สอบทานความเหมาะสมและประสิทธิผลของระบบการควบคุมภายใน
    และการตรวจสอบภายในของบริษัทฯ

3.  สอบทานการปฏิบัติการของบริษัทฯ ตามกฎหมายว่าด้วยหลักทรัพย์และตลาดหลักทรัพย์ฯ
    ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัทฯ

4.  สอบทานระบบการบริหารและจัดการความเสี่ยงของกิจการจากฝ่ายจัดการ

5.  พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัทฯ

6.  ปรึกษาหารือและพิจารณาขอบเขตการตรวจสอบ และแผนการตรวจสอบของผู้ตรวจสอบภายใน
    และผู้สอบบัญชีของบริษัทฯ ให้มีความสัมพันธ์และเกื้อกูลกัน

7.  ประสานความเข้าใจให้อยู่ในแนวทางเดียวกันระหว่างคณะกรรมการตรวจสอบ ฝ่ายจัดการ
    ฝ่ายตรวจสอบ และผู้สอบบัญชี

8.  ให้ความเห็นชอบในการแต่งตั้ง โยกย้ายและถอดถอน
    รวมทั้งการพิจารณาผลการปฏิบัติงานประจำปีของผู้อำนวยการตรวจสอบสำนักงานตรวจสอบภายใน

9.  พิจารณาอนุมัติระเบียบข้อบังคับของสำนักงานตรวจสอบภายใน

10. สอบทานและพิจารณาร่วมกับผู้ตรวจสอบภายใน เกี่ยวกับผลการตรวจสอบ
    ข้อสังเกตและข้อเสนอแนะ

11. สอบทานและพิจารณาร่วมกับผู้สอบบัญชีเกี่ยวกับรายงานทางการเงิน ข้อสังเกต
    และข้อเสนอแนะ

12. พิจารณาการเปิดเผยข้อมูลของบริษัทฯ ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ ให้มีความถูกต้องและครบถ้วน

13. จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวต้องลงนามโดยประธานกรรมการตรวจสอบ

14. ปฏิบัติการอื่นใดตามที่กฎหมายกำหนด
    หรือคณะกรรมการบริษัทฯมอบหมายภายในขอบเขตความรับผิดชอบของคณะกรรมการตรวจสอบ

15. สอบทานและแก้ไขระเบียบข้อบังคับคณะกรรมการตรวจสอบเป็นปกติปีละครั้งเพื่อให้ทันสมัยและเหมาะสมกับสภาพแวดล้อมขององค์กร

16. ให้ความเชื่อมั่นและยืนยันในความมีอิสระของผู้ตรวจสอบภายในและผู้สอบบัญชี

ผู้บริหาร ( ณ วันที่ 31 ธันวาคม 2545 )

+-------------------------------+--------------------------------------+
| ชื่อ – นามสกุล                   | ตำแหน่ง                               |
+-------------------------------+--------------------------------------+
| 1.  นายคุณวุฒิ ธรรมพรหมกุล        | กรรมการผู้จัดการ                        |
+-------------------------------+--------------------------------------+
| 2.  นางปิยพร โพธิทัต             | ผู้ช่วยกรรมการผู้จัดการ                    |
+-------------------------------+--------------------------------------+
| 3.  นางวันทนีย์ แก้วมหาวงศ์        | ผู้ช่วยกรรมการผู้จัดการ                    |
+-------------------------------+--------------------------------------+
| 4.  น.ส.ธาราทิพย์ ตรีมั่นคง        | ผู้ช่วยกรรมการผู้จัดการ                    |
+-------------------------------+--------------------------------------+
| 5.  นายอชิระ เสน่หา             | ผู้ช่วยกรรมการผู้จัดการ                    |
+-------------------------------+--------------------------------------+
| 6.  นายวทัญญู วิสุทธิโกศล          | ผู้ช่วยกรรมการผู้จัดการ                    |
+-------------------------------+--------------------------------------+
| 7.  นายอนุชา จิตจาตุรันต์          | ผู้ช่วยกรรมการผู้จัดการ                    |
+-------------------------------+--------------------------------------+
| 8 นายไพบูรณ์ นาโคศิริ             | ผู้จัดการทั่วไป สายบัญชีและการเงิน           |
+-------------------------------+--------------------------------------+

หมายเหตุ : โปรดดูรายละเอียดเกี่ยวกับผู้บริหารเพิ่มเติมในเอกสารแนบ 1

 ขอบเขตอำนาจหน้าที่กรรมการผู้จัดการ

กรรมการผู้จัดการเป็นผู้รับมอบอำนาจจากคณะกรรมการบริษัทให้ทำหน้าที่แทนเฉพาะในเรื่องที่เกี่ยวกับการดำเนินงานตามธุรกิจปกติของบริษัทซึ่งหมายถึง

1.  การสั่งซื้อสินค้ามาเพื่อจำหน่าย

2.  การอนุมัติค่าใช้จ่ายในการดำเนินงาน ค่าใช้จ่ายในการขายและการบริหาร
    และรายจ่ายลงทุนให้เป็นไปตามงบประมาณที่ได้รับอนุมัติจากคณะกรรมการบริษัท
    ทั้งนี้ไม่รวมการกู้ยืมและการค้ำประกัน

3.  การดำเนินงานอื่นๆ ที่ได้รับมอบหมายจากคณะกรรมการเป็นกรณีๆ
    เช่นการจัดหาทำเลเพื่อการขยายสาขา เป็นต้น

แต่ทั้งนี้กรรมการผู้จัดการไม่สามารถที่จะอนุมัติรายการที่ตนหรือบุคคลที่อาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย

9.2 การสรรหากรรมการ

คณะกรรมการจะจัดตั้งโดยที่ประชุมใหญ่ผู้ถือหุ้นเพื่อเป็นผู้ดำเนินกิจการของบริษัทภายใต้การควบคุมของที่ประชุมใหญ่ผู้ถือหุ้น
และตามข้อบังคับของบริษัท
บริษัทไม่มีคณะกรรมการสรรหาโดยในการคัดเลือกบุคคลที่จะได้รับการแต่งตั้งเป็นกรรมการ
ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

  วิธีการแต่งตั้งกรรมการ

  ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 1.
    เลือกตั้งบุคคลคนเดียวหรือหลายคนเป็นกรรมการได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานในที่ประชุมเป็นผู้ออกเสียงชี้ขาดเพิ่มอีกหนึ่งเสียง

    3.  ค่าตอบแทนผู้บริหาร

9.3.1 (ก) ค่าตอบแทนรวมทั้งหมดของกรรมการบริษัททุกคนในปี 2545 ที่ผ่านมา เท่ากับ 2.4
ล้าน

บาท

9.3.1 (ข) ค่าตอบแทนรวมทั้งหมดของผู้บริหารของบริษัทในปี 2545 ซึ่งรวมถึงเงินเดือน, โบนัส
และค่าตอบแทนอื่น ๆ คิดเป็นจำนวนรวมทั้งสิ้น 17.46 ล้านบาท

  9.3.2 ค่าตอบแทนอื่น ๆ (ที่ไม่ใช่เงิน)

  - ไม่มี -

4.  การกำกับดูแลกิจการ

ที่ผ่านมาคณะกรรมการบริษัทได้ปฏิบัติตามข้อพึงปฏิบัติที่ดี (Code of Best Practices)
เพื่อก่อให้เกิดประโยชน์สูงสุดต่อผู้ถือหุ้น และเพิ่มประสิทธิภาพในแง่การควบคุมภายในควบคู่กันไป
ดังนี้

1. บริษัทได้เล็งเห็นความสำคัญของการมีบรรษัทภิบาลที่ดี โดยมุ่งเน้นในเรื่องกรรมการบริษัท
ความโปร่งใสในการดำเนินงาน และการเปิดเผยข้อมูล
เพื่อให้ผู้ลงทุนและสาธารณชนได้รับทราบและตรวจสอบการดำเนินงานของบริษัทได้

2. บริษัทได้จัดส่งหนังสือนัดประชุมผู้ถือหุ้นพร้อมทั้งข้อมูลประกอบการประชุมตามวาระต่าง ๆ
ให้ผู้ถือหุ้นล่วงหน้าก่อนวันประชุม 7 วัน โดยในแต่ละวาระมีความเห็นของคณะกรรมการประกอบ
และมีการบันทึกการประชุมถูกต้อง ครบถ้วน และในกรณีที่ผู้ถือหุ้นไม่สามารถเข้าประชุมได้
บริษัทจะจัดให้กรรมการอิสระเป็นผู้รับมอบอำนาจแทนในการประชุมผู้ถือหุ้น
ตั้งแต่การประชุมใหญ่สามัญผู้ถือหุ้นครั้งที่ 1 ปี 2546 เป็นต้นไป

3. บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม เช่น พนักงานและผู้บริหารของบริษัท
รวมทั้งบุคคลภายนอก เช่น คู่ค้า ภาครัฐและหน่วยงานอื่น ๆ ที่เกี่ยวข้อง
เพื่อสร้างความสำเร็จในระยะยาว

4. ในการประชุมผู้ถือหุ้น
ประธานที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัท
สอบถามและแสดงความคิดเห็นและข้อเสนอแนะต่าง ๆ
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมแล้ว

5. คณะกรรมการได้มีส่วนร่วมในการกำหนดนโยบาย เป้าหมาย แผนธุรกิ จ
และงบประมาณของบริษัท
ตลอดจนกำกับดูแลให้ฝ่ายบริหารดำเนินการให้เป็นไปตามแผนและงบประมาณที่กำหนดไว้อย่างมีประสิทธิภาพและประสิทธิผล

6. บริษัทได้ป้องกันความขัดแย้งทางผลประโยชน์ที่อาจเกิดขึ้น
โดยได้มอบหมายให้คณะกรรมการตรวจสอบพิจารณาถึงความสมเหตุสมผลของการทำรายการระหว่างกัน
ตามหลักเกณฑ์ของตลาดหลักทรัพย์

7. บริษัทได้ออกข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ และพนักงาน
เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัทด้วยความซื้อสัตย์ สุจริต
และติดตามการปฏิบัติตามแนวทางดังกล่าวเป็นประจำ รวมถึงกำหนดบทลงโทษทางวินัยไว้ด้วย

8. คณะกรรมการของบริษัทมีจำนวน 12 คน ประกอบด้วย

-   กรรมการที่เป็นผู้บริหาร 1 คน

-   กรรมการที่ไม่ได้เป็นผู้บริหาร 8 คน

-   กรรมการตรวจสอบ 3 คน

  ดังนั้น บริษัทมีกรรมการที่เป็นอิสระทั้งหมด 3 คน คิดเป็นร้อยละ 25 หรือเท่ากับ 1 ใน 4 ของ

  คณะกรรมการทั้งหมด

  9. ประธานกรรมการเป็นตัวแทนของผู้ถือหุ้นรายใหญ่ซึ่งถือหุ้นร้อยละ 29.09 ของหุ้นทั้งหมด โดย

ประธานกรรมการไม่ได้เป็นบุคคลเดียวกับกรรมการผู้จัดการ และการทำรายการต่าง ๆ
ที่ไม่ใช่การดำเนินงานตามปกติของบริษัท จะผ่านการพิจารณาจากคณะกรรมการบริษัท
ซึ่งมีกรรมการที่เป็นอิสระร่วมอยู่ในที่ประชุมด้วย

10. บริษัทได้กำหนดนโยบายค่าตอบแทนกรรมการในรูปของค่าเบี้ยประชุมและบำเหน็จกรรมการ
และค่าตอบแทนผู้บริหารตามผลการดำเนินงานของบริษัท
และผลการดำเนินงานของผู้บริหารแต่ละท่าน โดยอยู่ในรูปของเงินเดือน โบนัส

11. โดยปกติ คณะกรรมการบริษัทจะมีการประชุมทุกเดือน
และมีการประชุมพิเศษเพิ่มเติมตามความจำเป็น โดยมีการกำหนดวาระชัดเจนล่วงหน้า
และมีวาระพิจารณาติดตามผลการดำเนินงานเป็นประจำ
และจะมีการจัดส่งหนังสือเชิญประชุมพร้อมระเบียบวาระการประชุมก่อนการประชุมล่วงหน้าประมาณ
7 วัน

สำหรับคณะกรรมการบริหารของบริษัทจะมีการประชุมทุกเดือนเช่นกัน
เพื่อพิจารณาเรื่องที่ต้องตัดสินใจโดยคณะกรรมการบริหาร
สำหรับเรื่องที่ต้องให้คณะกรรมการบริษัทตัดสินใจ
คณะกรรมการบริหารจะส่งต่อให้คณะกรรมการบริษัทประชุมพิจารณาต่อไป

12. บริษัทได้มีการแต่งตั้งคณะกรรมการตรวจสอบ ซึ่งมีวาระการดำรงตำแหน่งคราวละ 3 ปี
เพื่อช่วยในการกำกับดูแลกิจการ ซึ่งมีรายละเอียดภาระหน้าที่ตามที่ระบุไว้ใน “ ข้อ 9 การจัดการ”
ส่วนของหน้าที่คณะกรรมการตรวจสอบ

13. บริษัทได้กำหนดหน้าที่ของผู้ปฏิบัติงานในแต่ละระดับอย่างชัดเจน
นอกจากนั้นยังมีฝ่ายตรวจสอบภายใน
เพื่อทำหน้าที่ตรวจสอบการปฏิบัติงานของแต่ละส่วนงานว่าเป็นไปตามระเบียบวิธีปฏิบัติและหลักเกณฑ์ที่บริษัทกำหนดไว้หรือไม่
ซึ่งจะรายงานตรงต่อคณะกรรมการตรวจสอบ

14. คณะกรรมการบริษัทเป็นผู้รับผิดชอบต่องบการเงินของบริษัท
และสารสนเทศทางการเงินที่ปรากฏในรายงานประจำปี
งบการเงินดังกล่าวได้จัดทำขึ้นตามมาตรฐานการบัญชีที่รับรองโดยทั่วไป และคณะกรรมการ
ซึ่งประกอบด้วยคณะกรรมการตรวจสอบ
มีความเห็นว่าระบบควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัท ณ วันที่ 31
ธันวาคม 2545
นอกจากนั้นคณะกรรมการตรวจสอบได้ร่วมกับฝ่ายตรวจสอบภายในและฝ่ายบริหารของบริษัทในการจัดทำมาตรการบริหารความเสี่ยงด้วย

15. คณะกรรมการได้สร้างความสัมพันธ์ที่ดีกับลูกค้า และผู้ลงทุนทั่วไป
โดยการเปิดเผยข้อมูลที่มีความถูกต้อง ครบถ้วน โปร่งใส เกี่ยวกับประวัติบริษัท
รายงานทางการเงิน ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท
โดยผ่านตลาดหลักทรัพย์ นอกจากนั้นได้ให้ข้อมูลเกี่ยวกับบริษัท ที่ตั้งสาขา ข้อมูลสินค้าและบริการ
ผ่านทาง website ของบริษัท คือ www.homepro.co.th

3.  การป้องกันการนำข้อมูลภายในไปใช้ประโยชน์ของผู้บริหาร

บริษัทมีนโยบายและวิธีการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตนดังนี้

-   ให้ความรู้แก่ผู้บริหารในฝ่ายต่าง ๆ
    เกี่ยวกับหน้าที่ที่ผู้บริหารต้องรายงานการถือหลักทรัพย์ของบริษัทและบทกำหนดโทษตามพระราชบัญญัติหลักทรัพย์และตลาดหลักทรัพย์
    พ.ศ. 2535 และตามข้อกำหนดของตลาดหลักทรัพย์แห่งประเทศไทย

-   บริษัทจะกำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
    ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
    และจัดส่งสำเนารายงานนี้ให้แก่บริษัทในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

-   บริษัทจะดำเนินการส่งหนังสือเวียนแจ้งให้ผู้บริหารทราบว่า
    ผู้บริหารที่ได้รับทราบข้อมูลภายในที่เป็นสาระสำคัญ ซึ่งมีผลต่อการเปลี่ยนแปลงราคาหลักทรัพย์
    จะต้องระงับการซื้อขายหลักทรัพย์ของบริษัทในช่วง 1 เดือน
    ก่อนที่งบการเงินหรือข้อมูลภายในนั้นจะเปิดเผยต่อสาธารณชน
    และห้ามไม่ให้เปิดเผยข้อมูลที่เป็นสาระสำคัญนั้นต่อบุคคลอื่น

    3.  บุคลากร

ณ วันที่ 31 ธันวาคม 2545 บริษัทมีจำนวนพนักงานรวมทั้งสิ้น 1,622 คน โดยแบ่งเป็น

พนักงานสำนักงานกลาง จำนวน 219 คน

พนักงานสายปฎิบัติการ จำนวน 1,403 คน

โดยค่าตอบแทนที่เป็นตัวเงินรวมถึงเงินเดือนและโบนัสที่จ่ายให้กับพนักงานในปี 2545 รวมทั้งสิ้น
268.4 ล้านบาท

  ในรอบระยะเวลา 3 ปีที่ผ่านมาบริษัทไม่เคยมีกรณีพิพาทด้านแรงงานใด ๆ เกี่ยวกับพนักงาน

บริษัทมีนโยบายในการพัฒนาพนักงาน โดยมีการจัดอบรมภายใน ซึ่งบริษัทมีศูนย์อบรม (Training
Center) เพื่อจัดอบรมพนักงาน ให้มีความรู้ในตัวสินค้าและทักษะในการขายและบริการลูกค้า
ตลอดจนส่งอบรมภายนอกอย่างสม่ำเสมอ